จารึกภาพพระนางอาชาเยตจากโลงพระศพหินปูนของพระองค์

|  |
| --- |
|  |
| อาชาเยต |
|  |
|  |
|  |
| ไฮเออโรกลีฟอียิปต์ |

**อาชาเยต** หรือ **อาชาอิต** เป็นพระราชินีแห่งอียิปต์โบราณและเป็นพระมเหสีในฟาโรห์เมนทูโฮเทปที่ 2 จากราชวงศ์ที่สิบเอ็ด หลุมฝังพระศพของพระองค์ (DBXI.17) และวิหารขนาดเล็กที่ตกแต่งอย่างสวยงามถูกพบในวิหารที่เดียร์ เอล-บาฮารี ของฟาโรห์เมนทูโฮเทปที่ 2ศาลเทพเจ้าและสถานที่ฝังพระศพของพระนางอาชาเยตถูกพบพร้อมกับหลุมฝังศพของสตรีอีกสี่คนในวัยยี่สิบปีของพวกนางและเด็กสาวอีกคนหนึ่ง ซึ่งทั้งหมดมีนามว่า เฮนเฮเนต, คาวิต, เคมซิต, ซาเดห์ และมาเยต อย่างไรก็ตาม มีความเป็นไปได้ที่จะมีศาลเทพเจ้าเพิ่มเติมอีกสามแห่งที่ถูกทำลายในการขยายพื้นที่ฝังพระศพของฟาโรห์เมนทูโฮเทปที่ 2 ศาลเทพเจ้าทั้งเก้าถูกสร้างขึ้นในสมัยช่วงระหว่างกลางที่หนึ่ง ก่อนการสถาปนาพระราชอาณาจักรกลางขึ้นของฟาโรห์เมนทูโฮเทปที่ 2 พระองค์กับสตรีชั้นสูงอีกสามคนจากหกคนที่ได้รับพระอิสริยยศเป็นพระราชินี และส่วนใหญ่มีพระอิสริยยศเป็นนักบวชสตรีแห่งฮาธอร์[] สถานที่ฝังพระศพของพวกพระองค์มีความสำคัญต่อตำแหน่งในฐานะนักบวชสตรีแห่งฮาธอร์ในบริเวณหน้าผาของเดียร์ เอล-บาฮารีที่เป็นสถานที่สักการะเทพีฮาธอร์มาตั้งแต่สมัยราชอาณาจักรเก่าเป็นต้นมา

พระอิสริยยศของพระองค์คือ: พระมเหสี อันเป็นที่รักแห่งกษัตริย์ *(ḥmt-nỉswt mrỉỉ.t=f )*, ผู้ประดับประดาแห่งกษัตริย์เพียงผู้เดียว *(ẖkr.t-nỉswt wˁtỉ.t)*, นักบวชสตรีแห่งฮาธอร์ *(ḥm.t-nṯr ḥwt-ḥrw)*, นักบวชสตรีแห่งฮาธอร์, ผู้ยิ่งใหญ่แห่งเหล่าดวงวิญญาณ, ผู้สำคัญในพื้นที่ของพระองค์ *(ḥm.t-nṯr ḥwt-ḥrw wr.t m [k3.w]=s ḫntỉ.t m swt=s)*, นักบวชสตรีแห่งฮาธอร์, ผู้ยิ่งใหญ่แห่งเหล่าดวงวิญญาณ, ผู้สำคัญในพื้นที่ของพระองค์, นายหญิงแห่งเดนเดรา *(ḥm.t-nṯr ḥwt-ḥrw nb.t ỉwn.t wr.t k3.w=s ḫntỉ.t m swt=s)*

โลงพระศพหินของพระองค์ (เจอี 47267) มีโลงพระศพไม้ (เจอี 47355) และรูปสลักไม้ก็ตั้งอยู่ในหลุมฝังพระศพด้วย ปัจจุบันอยู่ในพิพิธภัณฑ์อียิปต์ที่กรุงไคโร โลงพระศพหินของพระองค์มีความโดดเด่นในด้านการตกแต่งภายนอกและการทาสีภายใน ภายในโลงพระศพทาสีนั้นได้ถูกคัดลอกลงในกระดาษสำหรัโทรสารโดย ชาร์ลส์ เค. วิลกินสัน ที่เมืองกูร์นาในปี ค.ศ. 1926 ขณะนี้พบภาพในกระดาษโทรสารดังกล่าวในพิพิธภัณฑ์ศิลปะเมโทรโพลิแทน มหานครนิวยอร์ก แต่ยังไม่เคยตีพิมพ์เผยแพร่ โลงพระศพที่ได้รับการตกแต่งนั้นปรากฏภาพของสตรีชาวนิวเบียสองคน (เมดเจย์) นามว่า เฟเดอร์ทิต และเมเคเนต ซึ่งสตรีทั้งสองคนปรากฏร่วมเป็นส่วนหนึ่งของครอบครัวของพระนางอาชาเยต และมีการสันนิษฐานว่าพระนางอาชาเยตน่าจะเป็นสตรีสูงศักด์ชาวนิวเบียที่พำนักอยู่ในอียิปต์

ภาพโทรสารจากโลงพระศพของพระนางอาชาเยต
------------------------------------

* ด้านหลังภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)ด้านหลังภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)
* ส่วนหัวภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)ส่วนหัวภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)
* ส่วนปลายเท้าภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)ส่วนปลายเท้าภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)
* ด้านหน้าภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)ด้านหน้าภายในโลงพระศพของพระนางอาชาเยต (โทรสารโดย ชาร์ลส์ เค. วิลกินสัน)

อ้างอิง
-------

1. 1 2  Dodson, Aidan, Hilton, Dyan. The Complete Royal Families of Ancient Egypt. Thames & Hudson. ISBN 0-500-05128-3 (2004), p.88
2. 1 2 3 4 5 6  Liszka, Kate (2018-10-08). "Discerning Ancient Identity: The Case of Aashyet's Sarcophagus (JE 47267)". *Journal of Egyptian History*. **11** (1–2): 185–207. doi:10.1163/18741665-12340047. ISSN 1874-1657.
3. 1 2  Arnold, Dieter (1979). *The temple of Mentuhotep at Deir El-Bahari*. The Metropolitan Museum of Art. ISBN 0-87099-163-9. OCLC 611731588.
4. ↑  Grajetzki, Wolfram. Ancient Egyptian Queens: A Hieroglyphic Dictionary. London: Golden House Publications. ISBN 0-9547218-9-6 (2005), p.55
5. ↑  Grajetzki, op.cit. p.27
6. ↑  Grajetzki, op.cit. p.28
7. ↑  Backes, Burkhard (2020). *Sarg und Sarkophag der Aaschyt (Kairo JE 47355 und 47267) Teil 1*. Vol. 1. Ahmed Amin, Sameh Abdel Mohsen. Wiesbaden. ISBN 978-3-447-11307-6. OCLC 1164652896.